康桥东站

康桥东站来勒中国上海市浦东新区康桥镇康新公路东侧，是上海地铁21号线个车站，也是上海市域铁路机场联络线地下二层侧式中间站搭越行站。本站来勒2024年12月27号跟咾机场联络线首通段一同开通，地铁部分计划来勒2026年底开通。

 车站结构 
本站勒垃机场联络线早期规划里向是高架站，到可行性研究阶段因为“规划原因”调整成地下车站。车站全长691.20米，宽37.2米，总建筑面积49453平方米，勒垃外环高速防护绿地里向，水网密布，北面是张江高科技园区。车站设计理念是“入水”，出入口咾啥个附属设施用个是水波形状个半拱顶棚，帮站外绿地里向个休闲设施连勒一道。站内装饰设计体现出张江科技创新特色，主色调是蓝颜色。车站计划通过换乘通道连接21号线康桥东站，通道里向设置有换乘闸机拿两隻系统个付费区区分开。

楼层分布
地面层出入口1-4出入口地下一层站厅票务服务、自动售票机、人工服务台地下二层侧式站台 · 开左边车门 往浦东1号2号航站楼方向（上海国际旅游度假区）越行线越行线 往虹桥二号航站楼方向（三林南）侧式站台 · 开左边车门

车站周边
康桥东站周边个后续开发规划是上海市规划自然资源局主办个2023上海城市设计挑战赛个一道题目，沐和景观设计公司帮曼斡设计咨询公司获得最高奖项。最佳方案是隻叫“多孔森林”个，保留周边地区既有树林，砍脱眼速生林，形成空隙，勒垃当中摆图书室、健身设施等城市公共设施。

 参考 

Category:浦东新区地铁车站
Category:浦东新区铁路车站